Z A P I S N I K

22. sjednice Vijeća Mjesnog odbora Dugave,
održane 17. veljače 2023.



Sjednica se održava 17. veljače 2023. u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.

Nazočni članovi vijeća:  Borovac Darko, Grobelšek Ivan, Josipović Josip, Maurović Tomislav, Petrinović Kruno, Pigac Oskar, Ptiček Berislav, Rosandić-Vujnović Alena,
Stojaković Snežana 

Nenazočni članovi vijeća:	nema ih



Ostali nazočni: 	Petra Crnko, stručna referentica lokalne samouprave
			
			
	


Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 21. radne sjednice MO Dugave (8 "za").  



	Nakon toga na prijedlog predsjednika Vijeće bez rasprave utvrđuje

DNEVNI RED

1.	Financijski plan Mjesnog odbora Dugave za 2023. godinu, donosi se
2.		Nacrt prijedloga Odluke o davanju u zakup i na drugo korištenje površine javne namjene – traži se mišljenje -   zaključak, donosi se
3. 	Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina – traži se mišljenje - zaključak, donosi se
4. 	Izvješće o radu Vijeća Mjesnog odbora Dugave za 2022., donosi se
5. 	Program rada Vijeća Mjesnog odbora Dugave za 2023., donosi se
6.	Povremeno korištenje prostora – Udruga Centar za primjenu integriranog znanja ANZIP – zaključak, donosi se
7.	 Pitanja, prijedlozi i obavijesti
- postava košarica za otpad (lokacije) - rasprava
- popravak staza na igralištu OŠ – zahtjev za sanacijom - rasprava
- čišćenje lišća u naselju, na traženje građana- izvješće
- obnova kamenih kocaka u naselju – izvještaj sa sastanka




   	Ad 1. Financijski plan Mjesnog odbora Dugave za 2023. godinu

Predsjednik Vijeća predstavio je po stavkama vijećnicima Financijski plan Mjesnog odbora Dugave za 2023. čiji su planirani prihodi i rashodi u iznosu od 175.670,00 eura. Plan je bez rasprave jednoglasno usvojen (9 "za").  


					ZAKLJUČAK
		o Financijskom planu Mjesnog odbora Dugave za 2023. godinu

Na temelju članka 99. stavka 1. točke 2., Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), članka 28. stavka 1., Poslovnika Vijeća Mjesnog odbora Dugave i Financijskog plana Gradske četvrti Novi Zagreb-istok za 2023. (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Mjesnog odbora Dugave na 22. sjednici, 17. veljače 2023., donijelo je


FINANCIJSKI PLAN
Mjesnog Odbora Dugave
za 2023.

Članak 1.
Financijski plan Mjesnog odbora Dugave za 2023. (dalje u tekstu: Plan) sastoji se od:

PRIHODA:									175.670,00 EUR
RASHODA:									175.670,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	175.670,00

	6711
	PRIHODI ZA FINANCIRANJE RASHODA POSLOVANJA
	175.670,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	175.670,00

	Izvor 1.1. OPĆI PRIHODI I PRIMICI
	15.840,00

	3291
	NAKNADE ČLANOVIMA VIJEĆA MJESNOG ODBORA
	14.320,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.520,00

	Izvor 4.1. PRIHOD OD KOMUNALNE NAKNADE
	159.830,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	159.830,00

	 
	ODRŽAVANJE JAVNIH ZELENIH POVRŠINA
	86.480,00

	 
	ODRŽAVANJE NERAZVRSTANIH CESTA
	73.350,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.





Ad 2. Nacrt prijedloga Odluke o davanju u zakup i na drugo korištenje površine javne namjene

Predsjednik Vijeća izvijestio je vijećnike o Nacrtu prijedloga Odluke o davanju u zakup i na drugo korištenje površine javne namjene, što su vijećnici bez rasprave jednoglasno usvojili. (9 "za").

					ZAKLJUČAK
	o Nacrtu prijedloga Odluke o davanju u zakup i na drugo korištenje površine javne namjene

 	
	1. Vijeće MO Dugave podržava Nacrt prijedloga Odluke o davanju u zakup i na drugo korištenje površine javne namjene.
 
	2. Ovaj Zaključak dostavlja se Vijeću Gradske četvrti Novi Zagreb - istok, Gradskom uredu za mjesnu samoupravu, civilnu zaštitu i sigurnost, te Stručnoj službi Gradske uprave.
	

	




	Ad 3. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

Predsjednik Vijeća predstavio je vijećnicima Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina, što su vijećnici bez rasprave jednoglasno podržali (9 "za").  


					ZAKLJUČAK
o Nacrtu prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

1. Vijeće MO Dugave podržava Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

2. Ovaj Zaključak Ovaj Zaključak dostavlja se Vijeću Gradske četvrti Novi Zagreb - istok, Gradskom uredu za mjesnu samoupravu, civilnu zaštitu i sigurnost, te Stručnoj službi Gradske uprave.


	Ad 4. Izvješće o radu Vijeća Mjesnog odbora Dugave za 2022.

Predsjednik Vijeća predstavio je vijećnicima Izvješće o radu Vijeća Mjesnog odbora Dugave za 2022. koje uključuje obradu svih zapisnika, komunikacije elektroničkom poštom i upite građana za vrijeme redovitih dežurstava, te telefonom. Vijećnici su Izvješće jednoglasno usvojili  (9 "za").  


					ZAKLJUČAK
o Izvješću o radu Vijeća Mjesnog odbora Dugave za  2022. godinu


Na temelju članka 21. Poslovnika o radu Vijeća Mjesnog odbora Dugave, Vijeće Mjesnog odbora Dugave, na 22. sjednici održanoj 17. veljače 2023. godine, donijelo je 



Izvješće o radu Vijeća Mjesnog odbora Dugave
za  2022. godinu



1. UVODNE NAPOMENE

 Vijeće Mjesnog odbora Dugave je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika o radu Vijeća Mjesnog odbora Dugave i Pravila Mjesnog odbora Dugave.

	 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Dugave.

Dana 24. lipnja 2021. godine, konstituirano je Vijeće Mjesnog odbora Dugave (četvrti saziv), koje broji 9. članova.

Koristeći podatke iz zapisnika sa sjednica Vijeća Mjesnog odbora Dugave iskazujemo zbirne brojčane pokazatelje o osnovnim oblicima rada Vijeća Mjesnog odbora Dugave.

2. a. 	SJEDNICE VIJEĆA

2. a. a.	 Održano sjednica Vijeća
	
	U 2022. godini ukupno je održano 13  sjednica Vijeća Mjesnog odbora Dugave, od toga:
 
2. a. b. Točke dnevnog reda

		Ukupni broj točaka dnevnog reda na svim sjednicama Vijeća Mjesnog odbora Dugave u 2022. godini je 88  odnosno prosječno 7 točaka dnevnog reda po sjednici Vijeća

2. a. 3. Trajanje sjednica Vijeća

		Ukupno vrijeme trajanja sjednica Vijeća Mjesnog odbora Dugave u 2022. je 20 sati i 5 minuta, odnosno prosječno trajanje svake sjednice je 1 sat i 35 minuta

2. a. 4. Prisutnost članova Vijeća sjednicama

		Prisutnost članova Vijeća Mjesnog odbora Dugave sjednicama Vijeća u 2022. u prosjeku 8 od 9 članova vijeća je redovito prisustvovalo sjednicama Vijeća u  2022.

2. a. 5. Hitni sazivi sjednica i dopunske točke Dnevnog reda

		Vijeće Mjesnog odbora Dugave je održalo 1 sjednicu po hitnom postupku u  2022.
		Nije bilo dopunskih točaka dnevnog reda u 2022. 

2. a. 6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donesen na sjednicama Vijeća Mjesnog odbora Dugave u 2022. je 75 (zaključaka)
	

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.

		Prosječni broj članova Vijeća Mjesnog odbora Dugave koji su sudjelovali u raspravi po pojedinoj točci dnevnog reda u 2022. je  9 članova Vijeća


            Točke dnevnog reda koje su usvojene jednoglasno na sjednicama Vijeća Mjesnog odbora Dugave  u  2022. - 71 točka dnevnog reda, 

2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Dugave pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.


2. a. 9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Dugave u  2022. sudjelovali su građani.	

2. b. Radna tijela Vijeća

		Vijeće Mjesnog odbora Dugave osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Dugave su:

1. Mandatno povjerenstvo


2. c. Predsjednik Vijeća

		Dužnosti predsjednika Vijeća definirane su odredbama Poslovnika o radu Vijeća Mjesnog odbora Dugave (članak 21) i te odredbe predstavljaju osnova za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Dugave odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.


2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Dugave (članak 22.)

2. e. Članovi Vijeća

Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora Dugave.


2. 2. SADRŽAJ RADA VIJEĆA

		Vijeće Mjesnog odbora donijelo je Prijedlog prioriteta za izradu Plana komunalnih aktivnosti za 2023. Gradske četvrti Novi Zagreb – istok.

3. ZAKLJUČNE OCJENE

	Vijeće Mjesnog odbora Dugave svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.




	Ad 5. Program rada Vijeća Mjesnog odbora Dugave za 2023.

Predsjednik Vijeća izložio je vijećnicima Program rada Vijeća Mjesnog odbora Dugave za 2023., koji su vijećnici bez rasprave jednoglasno usvojili (9 "za"). 

					ZAKLJUČAK
		o Programu rada Vijeća Mjesnog odbora Dugave za 2023.

          	Na temelju članka 28. Poslovnika o radu Vijeća Mjesnog odbora Dugave, Vijeće Mjesnog odbora Dugave,  na 22. sjednici održanoj 17.veljače 2023. godine,  donijelo je 

P R O G R A M   R A D A
VIJEĆA MJESNOG ODBORA DUGAVE
za 2023.  godinu

I. POLAZNE OSNOVE

                Djelovanje Vijeća Mjesnog odbora Dugave (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2023. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2023. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
5. donošenje izvješća o radu za 2022. godinu;

6. donošenje Plana malih komunalnih akcija za 2023. godinu;

7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2023. godine, raspravljati i o drugim pitanjima koja sukladno Statutu grada Zagreba, ocijeni značajnim. 


	Ad 6. Povremeno korištenje prostora – Udruga Centar za primjenu integriranog znanja ANZIP

Predsjednik Vijeća obavijestio je vijećnike o zahtjevu plesno-dramske udruge Centar ANZIP od 14. veljače ove godine za povremeno korištenje prostora mjesne samouprave u terminu ponedjeljkom od 9 do 11 sati. Centar za primjenu integriranog znanja ANZIP je udruga osnovana 2009. godine s ciljem stvaranja uvjeta za slobodno udruživanje građana i provođenje projekata u područjima izvedbenih, vizualnih i intelektualnih djelatnosti. Djelatnost udruge primarno se odnosi na poticanje i promicanje dramskog i plesnog izričaja kod djece i odraslih, na organizaciju i provođenje radionica te osiguravanjem uvjeta za razvoj interdisciplinarnih projekata. Osnivačice udruge su Natalija Manojlović, Rina Kotur i Nikica Viličić. Prvi projekt udruge, radionica plesa i pokreta pod nazivom „Kreativno kretanje“, održan je u trajanju od 4 mjeseca (od studenog 2008. do veljače 2009. godine) u prostoru dječjeg vrtića `Tratinčica` u naselju Dugave. U periodu od listopada 2009. do lipnja 2010. projekt je uspješno proveden zahvaljujući suradnji s Centrom za kulturu Novi Zagreb, Zagrebačkim centrom za nezavisnu kulturu i mlade te Centrom za kulturu Maksimir. Također, udruga od 2011. godine organizira treninge autentičnog pokreta za plesne pedagoge učiteljskog programa za holistički pristup plesu i pokretu (Teachers Training Programe for Holistic Dance and Movement Pedagogy) u suradnji sa Zagrebačkim centrom za nezavisnu kulturu i mlade. Tijekom 2012. godine centar ANZIP pokreće novi projekt radionica plesa i pokreta pod nazivom "Yes ples" u prostoru Mjesne samouprave Dugave s ciljem popularizacije suvremenog plesa na području Novog Zagreba. Tijekom svog postojanja, centar ANZIP organizira i provodi razne plesne radionice (suvremeni ples, kontakt improvizacija, pokret i ples za osobni rast i razvoj). 
Od 2011. godine centar ANZIP suorganizira održavanje dječje dramske radionice Centra za kulturu Novi Zagreb „Scena“. 2012. godine, centar ANZIP otvara Dramsko-plesni studio u suradnji s Centrom za kulturu Novi Zagreb. Od početka svog postojanja Dramsko-plesni studio centra ANZIP je kroz dramske i plesne radionice realizirao sedamnaest predstava za djecu te dva plesna dueta, koje izvode njegovi članovi, djeca i mladi. Naše predstave svake godine redovito sudjeluju na Susretu kazališnih amatera grada Zagreba (SKAZ), gdje dobivaju vrlo dobre kritike i poticaj na daljnji rad. Također, naše predstave izvodimo u Centru za kulturu Novi Zagreb, samostalno te u sklopu završnih produkcija i festivala. Od predstava nemamo nikakvih prihoda. Centar ANZIP je od 2021. godine partner u provedbi EU projekta Rekreativci za seniore kojeg vodi udruga Inkubator sreće, u sklopu programa Aktivni u mirovini. U sklopu projekta provodi se program plesa i pokreta za osobe treće životne dobi pod nazivom Zlatni ples. Vijeće je predmetni zahtjev jednoglasno podržalo (9 "za").  




					ZAKLJUČAK
		o povremenom korištenje prostora – Udruga Centar za primjenu integriranog znanja ANZIP 

1. Vijeće MO Dugave podržava Zahtjev za povremeno korištenje prostora – Udruga Centar za primjenu integriranog znanja ANZIP u terminu ponedjeljkom od 9 do 11 sati.


2. Ovaj Zaključak dostavlja se Vijeću Gradske četvrti Novi Zagreb - istok.

	Ad 7. Pitanja, prijedlozi i obavijesti

Predsjednik Vijeća izvijestio je vijećnike o razgovoru s predstavnicima Zrinjevca koji su ga informirali o nabavi novih koševa za sitni otpad koji će uskoro biti postavljeni na lokacije koje je u svojim zaključcima donijelo VMO Dugave. Isto tako izložio je mogućnost sanacije dijela pješačkih staza na školskom igralištu koje izvan nastave koriste i građani Dugava, prilikom dovršenja, tj. završnog asfaltiranja rukometnog igrališta. Obavijestio je vijećnike o intenciji Grada Zagreba da se sva školska igrališta stave pod nadležnost Gradskog ureda za obrazovanje, sport i mlade da se vijeća mjesnih odbora i gradskih četvrti rasterete troškova njihova održavanja i sanacije. Isto tako je obavijestio vijećnike o zahtjevu građana za učestalije čišćenje lišća s parkirališta i prometnica, te o razgovoru s predstavnicima Zrinjevca u čijoj je nadležnosti i redovito održavanje, tj. sanacija pješačkih staza od kamenih kocaka.
.  
Dovršeno u 20.00 sati.

